CELEX: C2005/057/25
Language: sk
Date: 2005-03-05 00:00:00
Title: Rozsudok Súdneho dvora (piata komora) z 20. januára 2005 vo veci C-198/04: Komisia Európskych spoločenstiev proti Francúzskej republike (Nesplnenie povinnosti členským štátom — Smernice 89/48/EHS a 92/51/EHS — Uznanie vysokoškolských diplomov — Regulované povolania — Turistický sprievodca)

5.3.2005   
            
            
               SK
            
            
               Úradný vestník Európskej únie
            
            
               C 57/13
            
         
      ROZSUDOK SÚDNEHO DVORA
   
   (piata komora)
   z 20. januára 2005
   vo veci C-198/04: Komisia Európskych spoločenstiev proti Francúzskej republike (1)
   
   (Nesplnenie povinnosti členským štátom - Smernice 89/48/EHS a 92/51/EHS - Uznanie vysokoškolských diplomov - Regulované povolania - Turistický sprievodca)
   (2005/C 57/25)
   Jazyk konania: francúzština
   Vo veci C-198/04, Komisia Európskych spoločenstiev (splnomocnení zástupcovia: M. Patakia a H. Stovlbaek) proti Francúzskej republike (splnomocnení zástupcovia: G. de Bergues, C. Isidoro a O. Christmann), predmetom ktorej je žaloba o nesplnenie povinnosti podľa článku 226 ES, podaná 4. mája 2004, Súdny dvor (piata komora) v zložení: predsedkyňa piatej komory R. Silva de Lapuerta, sudcovia J. Makarczyk a P. Kūris (spravodajca), generálny advokát: D. Ruiz-Jarabo Colomer, súdny tajomník: R. Grass, vyhlásil dňa 20. januára 2005 rozsudok, ktorého výrok znie:
   
               1.
            
            
               Francúzska republika tým, že neprijala ohľadne povolania turistického sprievodcu všetky opatrenia potrebné na dosiahnutie súladu so smernicou Rady 89/48/EHS z 21. decembra 1988 o všeobecnom systéme uznávania vysokoškolských diplomov vydaných po ukončení minimálne trojročného odborného vzdelávania a prípravy a tým, že neprijala všetky zákony, iné predpisy a správne opatrenia potrebné na dosiahnutie súladu so smernicou Rady 92/51/EHS z 18. júna 1992 o druhom všeobecnom systéme uznávania odborného vzdelania a prípravy, ktorou sa dopĺňa smernica 89/48/EHS, si nesplnila svoje povinnosti, ktoré jej vyplývajú z týchto smerníc.
            
         
               2.
            
            
               Francúzska republika je povinná nahradiť trovy konania.
            
         
      (1)  Ú. v. EÚ C 168, 26.06.2004